CELEX: 62019TN0688
Language: sk
Date: 2019-10-08 00:00:00
Title: Vec T-688/19: Žaloba podaná 8. októbra 2019 – VeriGraft/EASME

23.12.2019   
            
            
               SK
            
            
               Úradný vestník Európskej únie
            
            
               C 432/59
            
         
      Žaloba podaná 8. októbra 2019 – VeriGraft/EASME
      (Vec T-688/19)
      (2019/C 432/71)
      Jazyk konania: angličtina
      
         Účastníci konania
      
      
         Žalobkyňa: VeriGraft AB (Göteborg, Švédsko) (v zastúpení: P. Hansson a A. Johansson, advokáti)
      
         Žalovaná: Výkonná agentúra pre malé a stredné podniky (EASME)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  rozhodol, že výpoveď zmluvy o financovaní (Zmluva o financovaní č. 778620 P-TEV), ktorú podala EASME je neplatná, a
               
            
                  —
               
               
                  zaviazal EASME na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva hlavné žalobné dôvody.
      
                  1.
               
               
                  Prvý žalobný dôvod je založený na tom, že uvedený výpovedný dôvod nie je uplatniteľný a výpoveď EASME je teda neplatná:
                  
                              —
                           
                           
                              EASME vypovedala zmluvu o financovaní, pričom neuviedla žiadny dôvod okrem ustanovenia, podľa ktorého môže byť zmluva o financovaní vypovedaná, ak „príjemca alebo fyzická osoba, ktorá je oprávnená ho zastupovať alebo robiť rozhodnutia v jeho mene, bol uznaný vinným z porušenia odborných povinností, ktoré bolo preukázané akýmkoľvek spôsobom.
                           
                        
                              —
                           
                           
                              Keďže ani príjemca, t. j. VERIGRAFT, ani žiadna fyzická osoba, ktorá je oprávnená ho zastupovať alebo robiť rozhodnutia v jeho mene, nebol uznaný vinným z porušenia odborných povinností, tento dôvod nie je uplatniteľný a výpoveď je tým pádom neplatná.
                           
                        
            
                  2.
               
               
                  Druhý žalobný dôvod je založený na tom, že výpoveď zmluvy o financovaní porušuje zásadu proporcionality:
                  
                              —
                           
                           
                              Výpoveď zmluvy o financovaní tiež porušuje zásadu proporcionality, keďže nešlo o opatrenie vhodné na dosiahnutie sledovaného legitímneho cieľa; keďže nebolo potrebné dosiahnuť sledovaný cieľ, a keďže výpoveď uložila spoločnosti VERIGRAFT bremeno, ktoré je zjavne neprimerané sledovanému cieľu.